cyanic-selkie/wikianc huggingface dataset:
লীলা আহমেদ
উইমেন অ্যান্ড জেন্ডার ইন ইসলাম (১৯৯২)
তার মৌলিক কাজে, ওইমান এন্ড জেন্ডার ইন ইসলাম (১৯৯২), আহমদ যুক্তি দেন যে মধ্যপ্রাচ্য তে যে নিপীড়নমূলক চর্চা মহিলাদেরকে করা হয় তা ইসলামের পরিবর্তে ইসলামের পিতৃতান্ত্রিক ব্যাখ্যার ব্যাপকতার কারণে ঘটে। তিনি বলেছিলেন যে ইসলামের বিকাশের সাথে সাথে ধর্মে দুটি ভিন্ন কণ্ঠস্বর প্রকাশিত হয়েছিল:
অচ্যুত সামন্ত
ড. অচ্যুত সামন্ত (জন্ম: ২০ জানুয়ারি, ১৯৬৫) একজন ভারতীয় শিক্ষাবিদ। ১৯৯২ সালে ১২ জন শিক্ষার্থী নিয়ে তিনি প্রতিষ্ঠা করেন কলিঙ্গ ইনস্টিটিউট অব ইন্ডাস্ট্রিয়াল টেকনোলজি (কেআইআইএস)। এটি এখন বিশ্বমানের একটি পূর্ণাঙ্গ বিশ্ববিদ্যালয়। ১৯৯৩ সালে তিনি চালু করেন কলিঙ্গ ইনস্টিটিউট অব সোশ্যাল সায়েন্স (কিস)। সবচেয়ে কম সময়ে পূর্ণাঙ্গ বিশ্ববিদ্যালয়ের স্বীকৃতি পাওয়ার লিমকা বুক অব রেকর্ডসে নাম উঠেছে এই বিশ্ববিদ্যালয়ের। ভারতের সবচেয়ে কম বয়সী আচার্য তিনি। অচ্যুত সামন্ত বাংলাদেশের ড্যাফোডিল আন্তর্জাতিক বিশ্ববিদ্যালয় সম্মানসূচক ডি.লট ডিগ্রি পান।
জন্ম ও শিক্ষাজীবন
অচ্যুত সামন্তর জন্ম ১৯৬৫ সালের ২০ জানুয়ারি ওড়িশার কলেরাব্যাঙ্কে। চরম অর্থাভাবের মধ্যেও তিনি টিউশনি করে পড়ালেখার খরচ নিজেই চালিয়ে যান। ওড়িশার উৎকল বিশ্ববিদ্যালয় থেকে রসায়ন বিষয়ে এমএসসি ডিগ্রি নেন অচ্যুত। পরবর্তীকালে সমাজবিজ্ঞানে পিএইচডি সম্পন্ন করেন।
কর্মজীবন
১৯৯৩ সালে মাত্র ১২ জন ছাত্র নিয়ে অচ্যুত সামন্ত প্রতিষ্ঠা করেন কলিঙ্গ ইনস্টিটিউট অব ইন্ডাস্ট্রিয়াল টেকনোলজি (কেআইআইএস)। এটি এখন বিশ্বমানের একটি পূর্ণাঙ্গ বিশ্ববিদ্যালয়। সবচেয়ে কম সময়ে পূর্ণাঙ্গ বিশ্ববিদ্যালয়ের স্বীকৃতি পাওয়ার লিমকা বুক অব রেকর্ডসে নাম উঠেছে এই বিশ্ববিদ্যালয়ের। কলিঙ্গ ইনস্টিটিউট অব ইন্ডাস্ট্রিয়াল টেকনোলজির আছে নিজস্ব হাসপাতাল, পূর্ণাঙ্গ স্টেডিয়াম ও ট্রেনের নিজস্ব অগ্রিম টিকিটের ব্যবস্থা। শিক্ষার্থীর সংখ্যা ২০ হাজারের বেশি। এ বিশ্ববিদ্যালয়ে ডিগ্রি প্রদান করা হয় ১০০টির বেশি বিষয়ে। ওডিশার আদিবাসী এবং দরিদ্র শিশুরা ‘কেজি টু পিজি’ বিনা মূল্যে থাকা-খাওয়া আর পড়ালেখার সুযোগ পায় এই প্রতিষ্ঠানে। কেআইআইএসেও ২০১৪ সাল পর্যন্ত শিক্ষার্থীর সংখ্যা ২০ হাজারের বেশি।
শিক্ষা বিস্তারে ভূমিকা
২০১১ সালে যুক্তরাজ্যের ম্যানচেস্টারে অনুষ্ঠিত অনূর্ধ্ব ১৩ আন্তর্জাতিক টুর্নামেন্টে শিরোপা জেতে কেআইএসএস রাগবি দল। একই বছরে টাইমস অব ইন্ডিয়ার বিচারে ‘আইকন অব ওডিশা’ নির্বাচিত হন অচ্যুত সামন্ত। সর্বভারতে সবচেয়ে কম বয়সে বিশ্ববিদ্যালয়ের চ্যান্সেলর হওয়ার রেকর্ড অচ্যুত সামন্তর দখলে। ২০১২ সালে পেয়েছেন জওহরলাল নেহরু অ্যাওয়ার্ড। ব্যক্তিগত জীবনে অবিবাহিত এই সমাজসেবক বাস করেন দুই কক্ষের একটি ভাড়া বাড়িতে।
পুরস্কার ও সম্মাননা
থাম্ব|ওড়িশ্যা প্রিয় পুরস্কার নিচ্ছেন অচ্যুত সামন্ত সমাজসেবায় অবদানের জন্য অচ্যুন্ত সামন্ত ভারত ছাড়াও দক্ষিণ আফ্রিকা, কম্বোডিয়া, শ্রীলঙ্কা, সিঙ্গাপুর, চেক রিপাবলিকসহ বহু দেশ থেকে স্বীকৃতি পেয়েছেন। তাকে নিয়ে প্রতিবেদন প্রকাশিত হয়েছে টাইম (সাময়িকী), রিডার্স ডাইজেস্টসহ বিশ্বের প্রথম সারির বিভিন্ন সংবাদমাধ্যমে। স্বীকৃতির পাশাপাশি পেয়েছেন অনেক পুরস্কার। যুক্তরাষ্ট্রের ইডিজিই ফাউন্ডেশনের করা বিশ্বের অন্যতম ১৫ সামাজিক উদ্যোক্তা তালিকায় রয়েছে অচ্যুত সামন্তের।
করিম আদেয়েমি
করিম-দাভিদ আদেয়েমি (Karim Adeyemi; জন্ম: ১৮ জানুয়ারি ২০০২; করিম আদেয়েমি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় ফুটবল বুন্দেসলিগার ক্লাব রেড বুল জালৎসবুর্গ এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০০৮–০৯ মৌসুমে, জার্মান ফুটবল ক্লাব টিএসভি ফর্সটেনরিডের যুব পর্যায়ের হয়ে খেলার মাধ্যমে আদেয়েমি ফুটবল জগতে প্রবেশ করেছেন এবং পরবর্তীকালে বায়ার্ন মিউনিখ এবং উন্টারহাখিংয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, অস্ট্রীয় ক্লাব রেড বুল জালৎসবুর্গের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি দুই মৌসুমের জন্য লিফেরিংয়ের হয়ে ধারে খেলেছেন।
২০১৮ সালে, আদেয়েমি জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৩ বছর যাবত জার্মানির বয়সভিত্তিক দলের হয়ে খেলার পর, তিনি ২০২১ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৩ ম্যাচে ১টি গোল করেছেন।
প্রারম্ভিক জীবন
করিম-দাভিদ আদেয়েমি ২০০২ সালের ১৮ই জানুয়ারি তারিখে জার্মানির মিউনিখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা নাইজেরীয় বংশোদ্ভূত এবং তার মা রোমানীয় বংশোদ্ভূত।
আন্তর্জাতিক ফুটবল
আদেয়েমি জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৮ সালের ৮ই ফেব্রুয়ারি তারিখে তিনি প্রীতি ম্যাচে নেদারল্যান্ডস অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন,  তবে তার দল উক্ত আসরের গ্রুপ পর্ব শেষে ৩ পয়েন্ট নিয়ে গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে ১টি গোল করেছিলেন। ২০২১ সালে তিনি জার্মানি অনূর্ধ্ব-২১ দলের হয়ে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন,  উক্ত প্রতিযোগিতার ফাইনালে জার্মানি পর্তুগাল অনূর্ধ্ব-২১ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। উক্ত প্রতিযোগিতার ৩ ম্যাচে অংশগ্রহণ করেছিলেন। তিনি ২০১৮ সালের ২৪শে মার্চ তারিখে অনুষ্ঠিত প্রীতি ম্যাচে ইতালি অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
২০২১ সালের ৫ই সেপ্টেম্বর তারিখে, মাত্র ১৯ বছর, ৭ মাস ও ১৮ দিন বয়সে, বাম পায়ে ফুটবল খেলায় পারদর্শী আদেয়েমি আর্মেনিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় সের্জ নাব্রির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জার্মানি ৬–০ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই জার্মানির জার্সি গায়ে প্রথম গোলটি করেছেন; ম্যাচের ৯১তম মিনিটে ফ্লোরিয়ান ভ্রিৎসের অ্যাসিস্ট হতে জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
সাতই মার্চের ভাষণ
সাতই মার্চের ভাষণ ১৯৭১ খ্রিষ্টাব্দের ৭ই মার্চ ঢাকার রমনায় অবস্থিত রেসকোর্স ময়দানে (বর্তমান সোহরাওয়ার্দী উদ্যান) অনুষ্ঠিত জনসভায় শেখ মুজিবুর রহমান কর্তৃক প্রদত্ত এক ঐতিহাসিক ভাষণ। তিনি উক্ত ভাষণ বিকেল ২টা ৪৫ মিনিটে শুরু করে বিকেল ৩টা ৩ মিনিটে শেষ করেন। উক্ত ভাষণ ১৮ মিনিট স্থায়ী হয়।
পটভূমি
১৯৭০ খ্রিষ্টাব্দে আওয়ামী লীগ পাকিস্তানের জাতীয় পরিষদ নির্বাচনে নিরঙ্কুশ সংখ্যাগরিষ্ঠতা অর্জন করে। কিন্তু পাকিস্তানের সামরিক শাসকগোষ্ঠী এই দলের কাছে ক্ষমতা হস্তান্তরে বিলম্ব করতে শুরু করে। প্রকৃতপক্ষে তাদের উদ্দেশ্য ছিল, যে-কোনভাবে ক্ষমতা পশ্চিম পাকিস্তানি রাজনীতিবিদদের হাতে কুক্ষিগত করে রাখা। এই পরিস্থিতিতে পাকিস্তানের প্রেসিডেন্ট জেনারেল ইয়াহিয়া খান ৩রা মার্চ জাতীয় পরিষদ অধিবেশন আহ্বান করেন। কিন্তু অপ্রত্যাশিতভাবে ১লা মার্চ এই অধিবেশন অনির্দিষ্টকালের জন্য মুলতবি ঘোষণা করেন। এই সংবাদে পূর্ব পাকিস্তানের জনগণ বিক্ষোভে ফেটে পড়ে। আওয়ামী লীগ প্রধান শেখ মুজিবুর রহমানের নেতৃত্বে ২রা মার্চ ঢাকায় এবং ৩রা মার্চ সারাদেশে একযোগে হরতাল পালিত হয়। তিনি ৩রা মার্চ পল্টন ময়দানে অনুষ্ঠিত এক বিশাল জনসভায় সমগ্র পূর্ব বাংলায় সর্বাত্মক অসহযোগ আন্দোলনের কর্মসূচি ঘোষণা করেন। এই পটভূমিতেই ৭ই মার্চ রেসকোর্স ময়দানের জনসভায় বিপুল সংখ্যক লোক একত্রিত হয়; পুরো ময়দান পরিণত হয় এক জনসমুদ্রে। এই জনতা এবং সার্বিকভাবে সমগ্র জাতির উদ্দেশ্যে শেখ মুজিবুর রহমান তার ঐতিহাসিক ভাষণটি প্রদান করেন।
ভাষণ
তিনি ভাষণে কয়েকটি দিক নিয়ে আলোচনা করেন:
ভাষণ রেকর্ড
পাকিস্তান সরকার ৭ মার্চ ১৯৭১ সালে রেডিও ও টেলিভিশনের মাধ্যমে ভাষণটি প্রচার করার অনুমতি দেয় নি। সরকারের নিষেধাজ্ঞা সত্ত্বেও তৎকালীন পাকিস্তান আন্তর্জাতিক চলচ্চিত্র কর্পোরেশনের চেয়ার‍ম্যান এ এইচ এম সালাহউদ্দিন ও ব্যবস্থাপনা পরিচালক একইসঙ্গে তৎকালীন ফরিদপুর জেলার পাঁচ আসনে সংসদ সদস্য এম আবুল খায়ের ভাষণটি ধারণ করার সিদ্ধান্ত গ্রহণ করেন। তাদের এ কাজে সাহায্য করেন তৎকালীন পাকিস্তান সরকারের চলচ্চিত্র বিভাগের চলচ্চিত্র পরিচালক ও অভিনেতা আবুল খায়ের, যিনি ভাষণের ভিডিও ধারণ করেন। তাদের সঙ্গে তৎকালীন তথ্য মন্ত্রণালয়ের প্রযুক্তিবিদ এইচ এন খোন্দকার ভাষণের অডিও রেকর্ড করেন।
অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ড বিকশিত এবং আর্কাইভ করা হয়। পরে, অডিও ও ভিডিও রেকর্ডিংয়ের একটি অনুলিপি শেখ মুজিবকে হস্তান্তর করা হয় এবং অডিওর একটি অনুলিপি ভারতে পাঠানো হয়। সেই সাথে অডিওর ৩০০০ অনুলিপি করে তা সারা বিশ্বে ভারতীয় রেকর্ড লেবেল এইচএমভি রেকর্ডস দ্বারা বিতরণ করা হয়।
স্বীকৃতি ও প্রতিক্রিয়া
২০১৭ সালের ৩০শে অক্টোবরে ইউনেস্কো ৭ই মার্চের ভাষণকে "ডকুমেন্টারি হেরিটেজ" (বিশ্ব প্রামাণ্য ঐতিহ্য) হিসেবে স্বীকৃতি দেয়। এই ভাষণটি সহ মোট ৭৭ টি গুরুত্বপূর্ণ নথিকে একইসাথে স্বীকৃতি দেওয়া হয়। ইউনেস্কো পুরো বিশ্বের গুরুত্বপূর্ণ দলিলকে সংরক্ষিত করে থাকে। ‘মেমোরি অফ দ্য ওয়ার্ল্ড ইন্টারন্যাশনাল রেজিস্টারে (এমওডব্লিউ) ’ ৭ মার্চের ভাষণসহ এখন পর্যন্ত ৪২৭ টি গুরুত্বপূর্ণ নথি সংগৃহীত হয়েছে।
এর প্রতিক্রিয়ায় প্রধানমন্ত্রী শেখ হাসিনা একে ‘ইতিহাসের প্রতিশোধ’ হিসেবে তুলনা করেছেন। কারণ স্বাধীন দেশে দীর্ঘসময় এই ভাষণের প্রচার নিষিদ্ধ ছিল।
অনুবাদ
জাপানের বাংলাদেশ দূতাবাস ২০১৯ সালের জুন মাসে শেখ মুজিবুর রহমানের সাতই মার্চের ভাষণটি জাপানি ভাষায় অনুবাদ করেছে। পূর্বে ভাষণটি ইংরেজি ভাষায় অনূদিত হলেও বিদেশি ভাষা হিসেবে জাপানি ভাষায় প্রথম অনূদিত হয়।
সম্প্রতি প্রকাশিত 'কঁআথুয়েঁনঃ মাহাতো ডিকশনারি' নামের কুড়মালি ভাষায় রচিত একটি গ্রন্থে সংযুক্ত করা হয় ঐতিহাসিক ৭ই মার্চের ভাষণ। এটি কুড়মালি ভাষায় অনুবাদ করেন কুড়মালি ভাষার লেখক ও গবেষক উজ্জল মাহাতো। এটি ভিন্ন ভাষায় ১৩ তম এবং ক্ষুদ্র নৃ তাত্ত্বিক ভাষায় প্রথম অনুবাদ।
তেজগাঁও উন্নয়ন সার্কেল
তেজগাঁও উন্নয়ন সার্কেল বাংলাদেশের একমাত্র প্রশাসনিক সার্কেল। ঢাকা জেলার পশ্চিম দোলাইপাড়ে প্রায় চার একর জমির উপর অবস্থিত এর অফিস।
প্রশাসনিক কার্যক্রম
ঢাকা মহানগরির ১৬ টি ইউনিয়ন নিয়ে এই সার্কেল গঠিত। তেজগাঁও উন্নয়ন সার্কেল এই ইউনিয়নের যোগাযোগ, অবকাঠামো উন্নয়নসহ অন্যান্য সকল কর্মকাণ্ড তদারকি এবং পরিচালনা করে। তেজগাঁও উন্নয়ন সার্কেলের নির্বাহী প্রধান হলেন সার্কেল অফিসার যিনি সার্কেলের আওতাধীন সকল কার্যাক্রম তদারকি করেন। এই সার্কেলের ইউনিয়নগুলি হল:
সিটি কর্পোরেশনে নেয়ার পরিকল্পনা
এই সার্কেল বিলুপ্ত করে এর বেরাইদ, বাড্ডা, ভাটারা, সাঁতারকুল, হরিরামপুর, উত্তরখান, দক্ষিণখান ও ডুমনী ইউনিয়ন ঢাকা উত্তর সিটি করপোরেশন অধীনে ও শ্যামপুর, মাতুয়াইল, ডেমরা, দনিয়া, সারুলিয়া, দক্ষিণগাঁও, নাসিরাবাদ ও মাণ্ডা ইউনিয়ন ঢাকা দক্ষিণ সিটি করপোরেশন অধীনে নেয়ার পরিকল্পনা নেয়া হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ইউনিয়নগুলো ডিসিসির অন্তর্ভুক্ত করার কাজ শুরু হয়।
উল্লেখ্য, আগে ১৭টি ইউনিয়ন নিয়ে তেজগাঁও উন্নয়ন সার্কেল গড়ে উঠেছিল। ২০১৩ সালের দিকে সুলতানগঞ্জ (কামরাঙ্গীরচর) ইউনিয়নটির কিছু অংশ সিটি কর্পোরেশন এবং কিছু অংশ কেরানীগঞ্জ উপজেলার অন্তর্ভুক্ত করা হয়েছে। এর মধ্যে সাতটি ওয়ার্ড সিটি করপোরেশনের অধীনে রাখা হলেও অপেক্ষাকৃত দুর্গম দুটি ওয়ার্ড কেরানীগঞ্জ উপজেলার মধ্যে নেওয়া হয়েছে। এর মাধ্যমে ইউনিয়নগুলো সিটির আওতায় আনার কাজ শুরু হয়েছে।
মৌলিক উপাদানসমূহ (ইউক্লিড)
right|200px|thumb|স্যার হেনরি বিলিংসলি অনূদিত মৌলিক উপাদানসমূহ-এর প্রথম ইংরেজি অনুবাদ Elements, ১৫৭০ মৌলিক উপাদানসমূহ (গ্রিক ভাষায়:, Elements) হল প্রাচীন গ্রিক গণিতবিদ ইউক্লিড রচিত ১৩ খণ্ডবিশিষ্ট একটি গাণিতিক ও জ্যামিতিক গ্রন্থসমগ্র । এটি আলেকজান্দ্রিয়ায় প্রায় খ্রিস্টপূর্ব ৩০০ সালে রচিত। এতে রয়েছে সংজ্ঞা, স্বতঃসিদ্ধ, সূত্র ও অনুসিদ্ধান্ত এবং বিভিন্ন প্রস্তাবনার গাণিতিক প্রমাণ। এই ১৩টি বইয়ে অন্তর্ভুক্ত রয়েছে ইউক্লিডিয় জ্যামিতি এবং সংখ্যাতত্ত্বের প্রাচীন গ্রিক সংস্করণ। মৌলিক উপাদানসমূহ বর্তমান সময় পর্যন্ত টিকে থাকা গণিতের প্রাচীনতম নিদর্শন, এবং যুক্তিবিদ্যা ও আধুনিক বিজ্ঞানের বিকাশের অন্যতম প্রধান সহায়ক। ইউক্লিডের মৌলিক উপাদানসমূহ বইটি ইতিহাসের সবচেয়ে সফল পাঠ্যপুস্তক।  ছাপাখানা আবিষ্কারের পর সর্বপ্রথম মূদ্রিত হওয়া বইগুলোর মধ্যে এটি অন্যতম, এবং ১০০০ এরও বেশি সংখ্যকবার মুদ্রিত হবার জন্য মুদ্রণ সংখ্যার দিক থেকে বাইবেলের পরে দ্বিতীয়। বইটি প্রায় ২০০০ বছর ধরে জ্যামিতির শিক্ষায় মূল্য পাঠ্য হিসেবে ব্যবহৃত হয়েছে। বহু শতাব্দী ধরে, যখন বিশ্ববিদ্যালয়ের পাঠ্যসূচীতে কোয়াড্রিভিয়াম অন্তর্ভুক্ত হয়, তখন মৌলিক উপাদানসমূহ-এর অন্তত একটি অংশের পাঠ সকল ছাত্রদের জন্য বাধ্যতামূলক ছিল। বিংশ শতকের আগ পর্যন্ত সমস্ত শিক্ষিত সম্প্রদায়ই এ বইটি পড়েছে বলে ধরে নেয়া হয়।
ইতিহাস
left|thumb|230px|The frontispiece of [[Adelard of Bath's Latin translation of Euclid's Elements, c. 1309–1316]] ইউক্লিড ছিলেন একজন হেলেনিয় গণিতবিদ যিনি আলেকজান্দ্রিয়া থেকে মৌলিক উপাদানসমূহ রচনা করেন খ্রিস্টপূর্ব ৩০০ শতকের কাছাকাছি সময়ে। বিশেষজ্ঞদের মতে, মৌলিক উপাদানসমূহ মূলত অন্যান্য গণিতবিদ কর্তৃক প্রমাণিত সূত্রের সংকলন যাতে ইউক্লিডের কিছু মৌলিক কাজও রয়েছে। প্রোক্লাস, যিনি ইউক্লিডের বেশ কিছু শতাব্দী পরবর্তী একজন গ্রিক গণিতবিদ ছিলেন, মৌলিক উপাদানসমূহ সম্পর্কে তার মন্তব্যে বলেছেন, ইউক্লিড যিনি মৌলিক উপাদানসমূহ একত্রিত করেছেন, তিনি ইউডক্সাসের অনেক উপপাদ্য সংগ্রহ করেছেন, থিয়েইটেটাসের অনেকগুলো ত্রুটিমূক্ত করেছেন, এবং অনেক অলঙ্ঘনীয় বর্ণনা দিয়েছেন তার বয়:র্জেষ্ঠরা দূর্বলভাবে প্রমাণ করেছেন।
ইউক্লিডের প্রোক্লোখ্যাত শিষ্যদের প্রকাশিত একটি সংস্করণ আরবি ভাষায় অনুবাদ করা হয় বিজানটিয়াম কর্তৃক আরবিয়দের কাছে পৌছানোর পর এবং সেই অনুবাদ থেকে পরে ল্যাটিন ভাষায় অনূদিত হয়। প্রথম মুদ্রিত সংস্করণ প্রকাশিত হয় ১৪৮২ সালে (জোভান্নি কাম্পানোর ১২৬০ সালের সংস্করণের উপর ভিত্তি করে), তখন থেকে এটি বহুভাষায় অনূদিত হয় এবং প্রায় সহস্রাধিক মূদ্রণ প্রকাশিত হয়। ১৫৭০ সালে জন ডি ব্যাপকভাবে প্রশংসিত “ম্যাথমেটিকাল প্রিফেস” এর সাথে সম্পুরক উপাদান যুক্ত করেন যা হেনরি বিলিংসলির প্রথম ইংরেজি সংস্করণে প্রকাশিত হয়।
গ্রিক গ্রন্থের কপি সংরক্ষিত আছে, ভ্যাটিকান লাইব্রেরি এবং অক্সফোর্ডএর বডলিয়ান লাইব্রেরিতে। মৌলিক উপাদানসমূহ থেকে সরাসরি গৃহীত লিপিসমূহ এবং অন্যান্য গাণিতিক সূত্রসমূহ যা বইটি লেখার সময়ে প্রচলিত ছিল তা এজন্য অত্যন্ত গুরুত্বপূর্ণ। এমন বিশ্লেষণ পাওয়া যায় জে. এল. হাইবার্গ ও স্যার টমাস লিটল হিথএর সংস্করণের লিপিতে। স্কলিয়া বা মূললিপির ব্যাখ্যাসমূহও অত্যন্ত গুরুত্বপূর্ণ। এই বাড়তি অংশসমূহ, যেগুলো প্রায়শই মূল রচনা থেকে তাদের স্বাতন্ত্র্য্য প্রকাশ করে, বহুবছর ধরে সংযোজিত হয়েছে কোন জটিল জিনিস ব্যাখ্যা করার প্রয়োজনীয়তা থেকে। এর কিছু অংশ গুরুত্বপূর্ণ হলেও অনেক অংশেরই কোন গুরুত্ব নেই।
ইউক্লিডের মৌলিক উপাদানসমূহের রূপরেখা
thumb|300px|A proof from Euclid's Elements that, given a line segment, an equilateral triangle exists that includes the segment as one of its sides. The proof is by construction: an equilateral triangle ΑΒΓ is made by drawing circles Δ and Ε centered on the points Α and Β, and taking one intersection of the circles as the third vertex of the triangle. মৌলিক উপাদানসমূহকে এখনো গণিতশাস্ত্রে যুক্তিবিদ্যা প্রয়োগ করার জন্য বিশেষায়িত করা হয় এবং ঐতিহাসিকভাবে এটি বিজ্ঞানের বিভিন্ন শাখাকে ব্যাপকভাবে প্রভাবিত করেছে। বইটির প্রভাব সম্পর্কে জোর দিয়ে কিছু বলা কঠিন। বিজ্ঞানী গ্যালিলিও গ্যালিলি, নিকোলাস কোপারনিকাস, জোহানেস কেপলার এবং বিশেষভাবে আইজাক নিউটন সবাই মৌলিক উপাদানসমূহ দ্বারা প্রভাবিত হয়েছিলেন এবং বইটি থেকে লব্ধ জ্ঞান তাদের কাজে প্রয়োগ করেন। গণিতবিদ বার্ট্রান্ড রাসেল, আলফ্রেড নর্থ হোয়াইটহেড এবং দার্শনিক বারুচ স্পিনোজাও তাদের নিজস্ব মৌলিক উপাদানসমূহ তৈরি করবার প্রচেষ্টা চালান ডিডাকটিভ স্ট্রাকচার স্বতঃসিদ্ধ হিসেবে গ্রহণ করে। তারা তাদের নিজস্ব ক্ষেত্রসমূহে এই প্রয়াস চালান। আজও প্রাথমিক পর্যায়ের গণিত পাঠ্যবইসমূহে মৌলিক উপাদানসমূহ বা এলিমেন্টস শব্দটি শিরোনাম হিসেবে ব্যবহৃত হয় (উদাহরণ এলিমেন্টস অফ ইনফরমেশন থিউরি)।
মৌলিক উপাদানসমূহ-এর সাফল্যের মূল কারণ ইউক্লিডের কাছে থাকা গাণিতিক বিদ্যার যৌক্তিক বর্ণনা। এর অনেক অংশ তার নিজস্ব না হলেও ব্যাখ্যাগুলো তিনি নিজেই দিয়েছিলেন। পুরো মৌলিক উপাদানসমূহ জুড়ে ইউক্লিডের সিস্টেমেটিক উন্নতি এবং কয়েকটি স্বতঃসিদ্ধ থেকে গভীর ফলাফল অর্জনে তার ধারাবাহিকতার জন্য এটি প্রায় ২০০০ বছরজুড়ে পাঠ্য হিসেবে ব্যবহৃত হয়েছে। মৌলিক উপাদানসমূহ আধুনিক জ্যামিতির বইগুলোকেও প্রভাবিত করেছে। স্বতঃসিদ্ধ থেকে বইটির যৌক্তিক অগ্রগামিতা এবং এর নিখুঁত প্রমাণ গণিতের মাইলফলক হিসেবে গণ্য হয়।
মৌলিক উপাদানসমূহ প্রধানত জ্যামিতি নিয়ে কাজ করলেও এর কিছু ফলাফল বর্তমানে সংখ্যাতত্ত্বের আওতায় পড়েছে। ইউক্লিড খুব সম্ভবত জ্যামিতির ব্যাপারগুলো সংখ্যাতত্ত্বে ব্যাখ্যা করেছিলেন কেননা তিনি পাটিগণিতের ধারণার ক্ষেত্রে বিশেষ উন্নতি করতে পারেননি। ইউক্লিডের যে কোন প্রমাণের নির্মাণের জন্য এমন কোন প্রমাণ প্রয়োজন যা বাস্তব।
প্রাথমিক স্বীকার্যসমূহ
ইউক্লিডের প্রথম বই ২৩ টি সংজ্ঞা দ্বারা সূচিত হয় যার মধ্যে বিন্দু, সরলরেখা এবং তল। এরপর আছে পাঁচটি পস্টুলেট এবং পাঁচটি “কমন নোশন” একসাথে এখন যা স্বতঃসিদ্ধ নামে পরিচিত। এগুলোই পরবর্তী বিষয়সমূহের মূল ভিত্তি:
স্বীকার্যসমূহ
সাধারণ ধারণা:
এই মৌলিক স্বীকার্যসমূহ গঠনমূলক জ্যামিতি সম্পর্কে ইউক্লিড এবং তার সমসাময়িক গ্রিক ও হেলেনিস্টিক গণিতবিদদের ধারণার প্রতিফলন প্রকাশ করে। প্রথম তিনি কনস্ট্রাকশনের জন্য একটি কম্পাস এবং একটি দাগহীন স্কেল (রুলার) প্রয়োজন। দাগাঙ্কিত স্কেল যা নিউসিস কনস্ট্রাকশনএ ব্যবহৃত হয় তা ইউক্লিডের কনস্ট্রাকশন বহির্ভূত।
সমান্তরাল স্বীকার্য
ইউক্লিডের শেষ পাঁচটি স্বীকার্য বিশেষভাবে উল্লেখযোগ্য। বহুল আলোচিত সমান্তরাল স্বীকার্য অন্যান্য স্বীকার্য থেকে কম নিশ্চিত। ইউক্লিড নিজেও এটিকে মৌলিক উপাদানসমূহ-র অন্যান্য অংশে অল্প ব্যবহৃত হয়েছে। অন্যান্য স্বীকার্যসমূহ থেকে এটি প্রমাণ করা সম্ভব বলে অনেক জ্যামিতিবিদ মত দিলেও এর প্রমাণের সকল প্রচেষ্টা ব্যর্থ হয়েছে।১৯ শতকের মাঝামাঝি সময়ে দেখানো হয়েছে যে এমন কোন প্রমাণ থাকা সম্ভব নয়, একজন নন-ইউক্লিডিয়ান জ্যামিতি কনস্ট্রাকট করতে পারেন যখন ইউক্লিডিয় জ্যামিতির পতন ঘটে। এই কারণে গণিতবিদেরা বলেন যে, প্যারালাল পস্টুলেট অন্যান্য স্বীকার্য থেকে স্বাধীন।নন-ইউক্লিডিয় জ্যামিতিতে সমান্তরাল স্বীকার্যের দুটি বিকল্প আছে: হয় হাইপারবোলিক জ্যামিতি (যা লোবাচেভস্কিয়ান জ্যামিতি নামেও পরিচিত) বা একলিপটিক জ্যামিতি (রিইমাননিয়ান জ্যামিতি)র সরলরেখায় না থাকা একটি বিন্দু থেকে অসীম সংখ্যক সমান্তরাল রেখা অঙ্কন করা যাবে। অন্যান্য জ্যামিতি যুক্তিগতভাবে ধারবাহিক এবং তা বিগ্ঞনের অন্যতম গুরুত্বপূর্ণ আবিষ্কার, যার ব্যাপক প্রয়োগ বিগ্ঞান ও দর্শনের বিভিন্ন শাখায় দেখা যায়। আইনস্টাইনের সাধারণ অপেক্ষবাদ সূত্র প্রদর্শন করে যে, আমরা যে স্থানে বাস করি তা নন-ইউক্লিডিয় এবং সেজন্যই এতে একটি মাধ্যাকর্ষণ ক্ষেত্র রয়েছে।
সমালোচনা
বিশ্বব্যাপী গ্রহণযোগ্যতা পাবার পরও মৌলিক উপাদানসমূহ যুক্তিযুক্ত সমালোচনার শিকার হয়েছে। উদাহরণস্বরুপ, বর্ণিত টার্মগুলোকে পূর্ণাঙ্গ ব্যাখ্যা প্রদত্ত সংজ্ঞা দিয়ে সম্ভব নয়। প্রথম ব ইয়ের প্রথম কনস্ট্রাকশনে, ইউক্লিড একটি প্রিমাইস ব্যবহার করেন যা প্রমাণ করা বা স্বতঃসিদ্ধরুপে গ্রহণ করা সম্ভব নয়। এটি হল: দুটি বৃত্ত যা পরস্পর থেকে তাদের ব্যাসার্ধের সমান দুরত্বে অবস্থিত তারা দুটি বিন্দুতে পরস্পর ছেদ করবে। চতুর্থ কনস্ট্রাকশনে তিনি ত্রিভুজের স্থানান্তর ব্যবহার করে প্রমাণ করেন যে যদি দুটি বাহু এবং তাদের কোণ সমান হয়, তবে তারা সমপাতিত হবে। তিনি স্থানান্তরীকরণকে সংগ্ঞায়িত অথবা স্বতঃসিদ্ধ হিসেবে গ্রহণ করেননি। নন-ইউক্লিডিয় জ্যামিতি ১৯ শতকের সমসাময়িক গণিতবিদদের আকর্ষিত করে। অগ্রণী গণিতবিদ রিচার্ড ডেডেকিণ্ড এবং ডেভিড হিলবার্ট মৌলিক উপাদানসমূহ-এর স্বতঃসিদ্ধসমূহকে পুনর্গঠন করার চেষ্টা করেন। তারা ইউক্লিডিয় জ্যামিতিকে পরিপূর্ণতা প্রদানের জন্য ধারাবাহিকতা এবং সমপাতনের দুটি স্বীকার্য প্রদান করেন।
সংস্করণসমূহ
অনুবাদ
বহিঃসংযোগ
Complete and fragmentary manuscripts of versions of Euclid's Elements :
হিরকা-ই শরিফ মসজিদ
হিরকা-ই শরিফ মসজিদ ( خرقه شریف جامعي , Hırka-i Şerif Camii   ) তুরস্কের ইস্তাম্বুলের একটি ঐতিহাসিক মসজিদ । মসজিদে সংরক্ষিত মুহাম্মদের জুব্বা অনুযায়ী এই মসজিদের নামকরণ করা হয়েছে।
মসজিদ
মসজিদে একটি কমপ্লেক্স যুক্ত করা হয়েছিল। এর মধ্যে একটি সুলতানের প্যাভিলিয়ন, ধ্বংসাবশেষের মালিক বংশধর পরিবারের জন্য একটি প্রাসাদ, ধ্বংসাবশেষের সুরক্ষার দায়িত্বে থাকা একটি জেন্ডারমে কোম্পানির ব্যারাক এবং চাকরদের জন্য কোয়ার্টার ছিল। মসজিদের স্থপতির নাম জানা যায়নি। মসজিদটি একটি প্রাচীর ঘেরা উঠানের কেন্দ্রস্থলে অবস্থিত, যার প্রতিটি পাশে তিনটি করে দরজা রয়েছে। মসজিদটির একটি অষ্টভুজাকার প্রিজম ফর্ম রয়েছে, যা জেরুজালেমের কুব্বাত আল- সাখরাহ (৬৮৮-৬৯২ সালে নির্মিত) পরিকল্পনা থেকে প্রভাবিত বলে মনে করা হয়। এর গম্বুজের ব্যাস । ধ্বংসাবশেষ সংরক্ষণের জন্য, একটি ছোট অষ্টভুজাকার প্রিজম বিল্ডিং কিবলামুখী প্রাচীরের সাথে সংযুক্ত করা হয়েছে। অ্যানেক্সে উঠানে প্রবেশপথ এবং মসজিদের সাথে সংযোগ রয়েছে। চুনাপাথরের অ্যাশলারে মসজিদ ও ধ্বংসাবশেষ সংরক্ষণ ভবন নির্মিত হয়েছে। মসজিদের গম্বুজগুলো সীসা -ঢাকা ইট দিয়ে তৈরি ।
অতীতে বেশ কয়েকবার মসজিদ এবং রিলিক চেম্বার সংরক্ষণ ও পুনরুদ্ধারের কাজ হয়েছে।   ২০১৭ সাল পর্যন্ত মসজিদটি নামাজের জন্য বন্ধ ছিলো। পরবর্তীতে সংস্কারের পর মসজিদটি বর্তমানে প্রার্থনার জন্য উন্মুক্ত ।
জুব্বা
উওয়াইস আল- কারানীর বংশধরদের দখলে থাকা জুব্বাটি প্রথমে পশ্চিম আনাতোলিয়ায় আসে এবং পরে সুলতান আহমেদ প্রথম (আনু. ১৬০৩-১৬১৭) এর একটি ডিক্রি অনুসারে ১৭ শতকের শুরুতে ইস্তাম্বুলে আনা হয়। এটি বংশধর পরিবারের বাসভবনে সংরক্ষিত ছিল। এটি জানা যায় যে, ১৮ শতকের শুরু থেকে রমজানের ইসলামিক মাস রোজার সময় একটি বিশেষভাবে নির্মিত পাথরের কোষে জুব্বাটি প্রদর্শন করা হয়েছিল। ১৮ এবং ১৯ শতকের উসমানীয় সুলতানরা ধ্বংসাবশেষের প্রতি অত্যন্ত সম্মান প্রদর্শন করেছিলেন। ধর্মীয় দর্শনার্থীদের কাছে এই জুব্বার অংশবিশেষ প্রদর্শনী সহজ করার জন্য পাথরের কোষ তৈরি করেছিলেন। উসমানীয় যুগে, রমজানের দ্বিতীয়ার্ধে জুব্বাটি প্রদর্শন করা হয়েছিল যখন রোজার মাসের তৃতীয় সপ্তাহ পুরুষ দর্শনার্থীদের জন্য এবং চতুর্থ সপ্তাহ মহিলাদের জন্য সংরক্ষিত ছিল। রিপাবলিকান যুগে, এই প্রবিধান পরিত্যক্ত হয়েছিল এবং মিশ্র-লিঙ্গ পরিদর্শন স্বাভাবিক হয়ে ওঠে। শক্তির রাত্রির সময়, রমজানের একটি পবিত্র রাতে, স্মৃতিচিহ্ন পরিদর্শন করা হয় তারাবীহ থেকে, রমজানের অতিরিক্ত রাতের নামায, ফজরের নামায, ভোরের নামায পর্যন্ত।
পবিত্র মাসের প্রথম শুক্রবার থেকে রমজান উৎসবের প্রাক্কালে চার সপ্তাহ ধরে এখনও অবশেষটি জনসাধারণের কাছে প্রদর্শিত হচ্ছে।
সোরিয়াসিস
সোরিয়াসিস ত্বকের একটি প্রদাহজনিত রোগ। এটি একটি জটিল রোগ। নারী-পুরুষ নির্বিশেষে যে কোনো বয়সীরা এ রোগে আক্তান্ত হতে পারে। তবে ত্রিশোর্ধ্বরা বেশি আক্রান্ত হয়। এটি সংক্রামক রোগ নয়, কাজেই সংস্পর্শের মাধ্যমে ছড়ায় না। মানুষের ত্বকের কোষস্তর প্রতিনিয়ত মারা যায় এবং নতুন করে তৈরি হয়। সোরিয়াসিসে এই কোষ বৃদ্ধির হার অস্বাভাবিক হয়ে ওঠে। যেমন ত্বকের সবচেয়ে গভীরের স্তর থেকে নতুন কেরাটিনোসাইট কোষ ওপরের স্তরে আসতে স্বাভাবিকভাবে সময় নেয় ২৮ দিন, আর এ ক্ষেত্রে তা পাঁচ থেকে সাত দিন। কয়েক মিলিমিটার থেকে কয়েক সেন্টিমিটার জায়গাজুড়ে এই সমস্যা দেখা দেয়। পৃথিবীতে ১ থেকে ২ শতাংশ মানুষ এই রোগে আক্রান্ত।
রোগের ইতিহাস
thumb|left|100px|Nail with Psoriasis খ্রিস্টীয় দ্বিতীয় শতকে গ্রিক দার্শনিক সেলসাস প্রথম এই রোগের বর্ণনা দেন। এর আগে সোরিয়াসিস ও কুষ্ঠরোগকে একই রোগ বলে ধারণা করা হতো।
সংক্রমণের স্থান
সোরিয়াসিস কেবল ত্বক নয়, আক্রমণ করতে পারে শরীরের অন্য অঙ্গ-প্রত্যঙ্গেও। সাধারণত কনুই, হাঁটু, মাথা, হাত ও পায়ের নখ আক্রান্ত হয়। কোন কোন ক্ষেত্রে মাথার ত্বক আক্রান্ত হতে পারে এবং হাতের নখের রঙ নষ্ট হয়ে যায় এবং গর্ত হয়ে যায়।
ক্ষতিকারক দিক
সরাসরি সূর্যালোক ও শুষ্ক ত্বক সোরিয়াসিস রোগীর জন্য ক্ষতিকর। তাই সরাসরি রোদে অনেকক্ষণ থাকা যাবে না। ত্বক আর্দ্র রাখতে নিয়মিত অলিভ ওয়েল, নারকেল তেল বা পেট্রোলিয়াম জেলি ব্যবহার করা যায়।
লক্ষণ ও উপসর্গ
ত্বক পুরু হয়ে যায় এবং লালচে দাগ পড়ে। ত্বক চুলকায় অথবা ব্যথা হয়। আক্রান্ত অংশ রুপালি সাদা আঁশ দ্বারা আবৃত, উজ্জ্বল লালচে বর্ণের প্লাক/খত দেখা যায়।
কারণ
বংশগত কারণ ছাড়া সোরিয়াসিস রোগের নির্দিষ্ট কোনো কারণ নির্ণয় করা দুরূহ। কিছু বিশেষ ক্ষেত্রে দ্রুত বৃদ্ধি হতে পারে, যেমন কোন ধরনের সংক্রমণ, ত্বকে আঘাত জনিত কারণে, আবহাওয়াজনিত শীতে বেশি এবং কিছু ওষুধ সেবনের কারণে।
যে অবস্থায় রোগ ছড়িয়ে পরতে পারে
thumb|চিকিৎসায় উন্নতির মই।
এসব পরিস্থিতিতে সরিয়াসিস পুরো শরীরে ছড়িয়ে ইরাইথ্রোডার্মার মতো মারাত্মক অবস্থার সৃষ্টি হতে পারে, যাতে মৃত্যুও হতে পারে।
খাদ্যাভ্যাস ও প্রভাব
সোরিয়াসিস রোগের ক্ষেত্রে খাদ্য ও খাদ্যাভ্যাসের কোনো সরাসরি প্রভাব নেই। ডায়াবেটিসের মতো এই রোগে দীর্ঘমেয়াদে শরীরের অন্যান্য অঙ্গের ওপর প্রভাব আছে; যেমন আর্থ্রাইটিস, হৃদরোগ, লিভারের রোগ, রক্তে স্নেহজাতীয় পদার্থের ভারসাম্যহীনতা ইত্যাদি। রোগীর মানসিক স্বাস্থ্যের ওপর এই রোগের মারাত্মক প্রভাব রয়েছে।
আভা ভিনসেন্ট
আভা ভিনসেন্ট (প্ল্যাসারভিল, ক্যালিফোর্নিয়া, সেপ্টেম্বর ২৯, ১৯৭৫) একজন অবসরপ্রাপ্ত মার্কিন পর্নোগ্রাফিক অভিনেত্রী, মঞ্চ অভিনেত্রী এবং মডেল। তিনি ১৯৯৮ সালে দ্য টুশি গার্লস প্লে বল চলচ্চিত্রের মাধ্যমে একজন পর্ণ অভিনেত্রী হিসেবে আত্মপ্রকাশ করেন, যেখানে তিনি জুয়েল নামে অভিনয় করেছিলেন। তিনি পেন্টহাউস ম্যাগাজিনের আগস্ট ২০০১ মাসের পেট অফ দ্য মান্থ ছিলেন।
ইব্রাহিম মোহাম্মদ খরাইশি
ইব্রাহিম মোহাম্মদ খরাইশি (জন্ম ১৯৫৬) একজন ফিলিস্তিনি রাজনীতিবিদ ও কূটনীতিক। তিনি ফিলিস্তিন জাতীয় কর্তৃপক্ষের উপ-পররাষ্ট্রমন্ত্রী, সুইজারল্যান্ডে ফিলিস্তিনের রাষ্ট্রদূত এবং জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক।
রাজনৈতিক ও কূটনৈতিক জীবন
খরাইশি শান্তির জন্য ফিলিস্তিন জোটের সদস্য এবং ফিলিস্তিনি জাতীয় কর্তৃপক্ষের উপ-পররাষ্ট্র বিষয়ক মন্ত্রী। ২০০৮ সালে তিনি জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক এবং ২০১০ সালে সুইজারল্যান্ডে ফিলিস্তিনের রাষ্ট্রদূত নিযুক্ত হন। ইব্রাহিম খরাইশি (ডানে)|থাম্ব
কিম গার্থ
কিমবারলে জেনিফার "কিম" গার্থ (জন্ম: ২৫ এপ্রিল ১৯৯৬) একজন আইরিশ আন্তর্জাতিক ক্রিকেটার যিনি ২০১০ সালে আইরিশ জাতীয় দলের হয়ে সিনিয়র ক্রিকেটে অভিষেক করেছিলেন। তিনি একজন ডানহাতি অলরাউন্ডার যিনি পামব্রোক ক্রিকেট ক্লাবের হয়ে তার ক্লাব ক্রিকেট খেলেন। নভেম্বর ২০১৮ এ, তিনি আয়ারল্যান্ডের হয়ে নিজের ১০০তম আন্তর্জাতিক ম্যাচ খেলেন।
জীবনী
ডাবলিনে জন্ম নেওয়া গার্থ হলেন জোনাথন গার্থ এবং অ্যানি-মেরি ম্যাকডোনাল্ডের কন্যা, দুজনেই আয়ারল্যান্ডের হয়েও খেলেছিলেন। তার বাবা দক্ষিণ আফ্রিকায় জন্মগ্রহণ করেছিলেন। গার্থ নিজেই ২০১০ সালের জুলাইয়ে নিউজিল্যান্ডের বিপক্ষে একদিনের আন্তর্জাতিক ক্রিকেটে অভিষেক করেছিলেন। অভিষেকের সময়, তার বয়স ১৪ বছর ৭০ দিনের, তিনি অভিষেকের বয়সের ক্ষেত্রে সর্বকনিষ্ঠ আইরিশ মহিলা এবং এ পর্যন্ত তরুণ বয়সে অভিষেককারীদের মধ্যে তৃতীয়-কনিষ্ঠ (পাকিস্তানের সাজিদা শাহ এবং স্কটল্যান্ডের ফিওনা উরকিহার্টের পরে)।
২০১০ সালে দক্ষিণ আফ্রিকার আইসিসি মহিলা চ্যালেঞ্জ সহ ২০১০ সালে গার্থ আরও ছয়টি ওয়ানডে খেলেন। এই প্রতিযোগিতায় ৫০ ওভার এবং ২০ ওভার উভয় সংস্করণ ছিল, গার্থ আরো পরে পাকিস্তানের বিপক্ষে তার টি২০ আন্তর্জাতিকে অভিষেক করে। ১৪ বছর ১৭৪ দিন বয়সে, সে ছিল উক্ত ফরম্যাটে যে কোন দেশের ক্ষেত্রে সর্বকনিষ্ঠ ক্রিকেটা। এর আগে উক্ত রেকর্ডটি ছিল নেদারল্যান্ডসের মিরান্ডা ভেরিংমিয়ার। তার তিন আইরিশ সতীর্থ- এলিনা টাইস, লুসি ও'রেলি এবং গ্যাবি লুইস তার পর অল্প বয়সে ক্রিকেটে আত্মপ্রকাশ করেছেন।
অভিষেকের পর থেকে গার্থ ওয়ানডে এবং টি-টোয়েন্টি উভয় স্তরেই আয়ারল্যান্ডের হয়ে নিয়মিত হয়েছিলেন। ওয়ানডেতে, তার সর্বকালের সেরা পারফরম্যান্সটি আগস্ট ২০১২ সালে এসেছিল, যখন তিনি বাংলাদেশের বিপক্ষে পাঁচ ওভার থেকে ১১ রানের বিনিময়ে ৪টি উইকেট নিয়েছিলেন (যা ছিল উক্ত খেলার প্রথম চার উইকেট)। তার সর্বোচ্চ রেকর্ডটি তৈরী হয় একই মাসে পাকিস্তানের বিপক্ষে টি-টোয়েন্টি আন্তর্জাতিক ম্যাচে ৩৯ রানের এক দুর্দান্ত ইনিংসের মধ্য দিয়ে। গার্থ আগস্ট ২০১১ সালে নেদারল্যান্ডসের বিপক্ষে ৩/৬, এবং অগাস্ট ২০১৫ সালে অস্ট্রেলিয়ার বিপক্ষে তিন উইকেট সহ মোট ২টি তিন উইকেট শিকার করেছেন।
২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলীয় স্কোয়াডে যুক্ত করা হয়েছিল। অক্টোবরে ২০১৮, ওয়েস্ট ইন্ডিজের আইসিসি মহিলা বিশ্ব টুয়েন্টি২০ মূল প্রতিযোগিতায় আয়ারল্যান্ডের দলীয় স্কোয়াডে খেলে প্রতিযোগিতায় আয়ারল্যান্ডের প্রথম ম্যাচে, অস্ট্রেলিয়ার বিপক্ষে, আয়ারল্যান্ড দলের হয়ে তার ১০০তম আন্তর্জাতিক ম্যাচ খেলেন। টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) কর্তৃক তাকে দলে স্ট্যান্ডআউট খেলোয়াড় হিসাবে ভূষিত করা হয়েছিল।
আগস্ট ২০১৯ এ, স্কটল্যান্ডে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার দলীয় স্কোয়াডে তার নাম ছিল।
মিনগাজিক জেলা
মিনগাজিক জেলা (ফার্সি: ولسوالی منگجک) আফগানিস্তানের জওজান প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে খাজা দুু কোহ ও খামাইব জেলার সীমানা, উত্তরে কার্কিন জেলা, পূর্বে মার্দিয়ান জেলা এবং দক্ষিণে আকছা জেলা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৮,১০০ জন এর মত। জেলাটির কেন্দ্রীয় অঞ্চলের নাম হচ্ছে মিনগাজিক নামক গ্রাম, যা জেলাটির দক্ষিণ অংশে অবস্থান করছে এবং উত্তরপশ্চিম থেকে মাত্র কয়েক মাইল দূরে আকছা জেলা অবস্থিত।
১১৬ নং ওয়ার্ড, কলকাতা পৌরসংস্থা
ওয়ার্ড নং ১১৬, কলকাতা পৌরসংস্থা, বরো নং ১৩ এর কলকাতা মিউনিসিপাল কর্পোরেশনের প্রশাসনিক বিভাগ যা ভারতের পশ্চিমবঙ্গ রাজ্যের টালিগঞ্জ সার্কুলার রোড (সিরিটি-সেনহাটি কলোনি) আশেপাশের অংশগুলিকে আচ্ছাদন করে।
জনগণনার উপাত্ত
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১১৬ নং ওয়ার্ডের জনসংখ্যা ছিল ২৮,৩ .৮ জন, যার মধ্যে ১৪,৪৯৯ (৫১%) পুরুষ এবং ১৩,৪৪৩ (৪৯%) মহিলা ছিলেন। ৬ বছরের নিচে জনসংখ্যা 2,352 ১১৬ নং ওয়ার্ডে মোট সাক্ষরতার সংখ্যা ছিল 22,585 (6 বছরেরও বেশি জনসংখ্যার ৮৬.৯১%)।
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা is কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।
সদ্গুণ
সদ্গুণ, সচ্চরিত্র বা নৈতিক উত্কর্ষ (Virtue, Latin virtus; Greek ἀρετή) হল এমন একটি আচরণ যা সকলের নিকট ভাল বলে পরিগণিত। একে পুণ্যের প্রতিশব্দ হিসেবেও ব্যবহার করা হয়। এটি উত্তম নৈতিকতার সমতুল্য, যা হল সর্বদা এমন সব কর্মকাণ্ডে অংশ নেয়া যা সমাজের দৃষ্টিতে ভাল। সদ্গুণের বিপরীত হল অসচ্চরিত্রতা।
বিভিন্ন সময় জুড়ে দার্শনিকগণ তাদের নিজস্ব দৃষ্টিভঙ্গি থেকে সদ্গুণের সংজ্ঞা প্রদান করেছেন। প্লেটো এবং তার পরবর্তী প্রাচীন গ্রিক দার্শনিকগণ সদ্গুণকে চারটি গুণাবলির সম্মিলিত রূপ হিসেবে সংজ্ঞায়িত করেছেন, এগুলো হলঃ ন্যায়বিচার, সাহস, প্রজ্ঞা, এবং সংযম। ইসলাম ধর্ম অনুযায়ী সদ্গুণ হল উত্তম আচরণ বা সদ্ব্যবহার, যা আত্মাকে প্রশান্তি এবং হৃদয়কে স্বস্তি প্রদান করে । হিন্দু এবং বৌদ্ধ ধর্মেও সদ্গুণ অত্যন্ত গুরুত্বপূর্ণ। চিনা দর্শনেও এই সদগুণ সম্পর্কে বিস্তর আলোচনা পাওয়া যায়, বিশেষ করে চীনা দার্শনিক লাউজি বা লাওৎসি কর্তৃক রচিত 'তাও-ত্য-চিং' 'তাও-তে-চিং' গ্রন্থের অর্ধেকটাই এই সদ্গুণ নিয়ে আলোচনা করা হয়েছে। এখানে চীনা শব্দ '德 de ' বা 'ত্য' যার বাংলা অর্থ হলো সদ্গুণ।
এনএইচকে জেনেরাল টিভি
এনএইচকে জেনেরাল টিভি, সংক্ষেপে এনএইচকে জি (NHK総合テレビジョン) একটি জাপানি টেরেস্ট্রিয়াল টেলিভিশন চ্যানেল। এই চ্যানেলটির মালিক হচ্ছে এনএইচকে, এবং এটির যাত্রা শুরু হয় ১৯৫৩ সালের ১লা ফেব্রুয়ারিতে। নিপ্পন টিভির উদ্বোধনের আগ পর্যন্ত এটি জাপানের একমাত্র টেলিভিশন চ্যানেল ছিলো। এনএইচকে জেনেরাল টিভি হচ্ছে জাপানের সবচেয়ে পুরনো টেলিভিশন চ্যানেল। জেনেরাল টিভিতে সংবাদ, নাটক, অ্যানিমে, খেলা, সংগীতসহ আরো নানা রকমের অনুষ্ঠান প্রচারিত হয়।
১৯৫৪ সালের ১লা মার্চে ওসাকা এবং নাগোইয়ায় জেনেরাল টিভির কেন্দ্র স্থাপিত হয়। ১৯৫৭ সালে চ্যানেলটি পরীক্ষামূলক রঙিন সম্প্রচার শুরু করে, আর সাধারণ রঙিন সম্প্রচার শুরু হয় ১৯৬০ সালে। ১৯৭১ সাল থেকে এনএইচকে জেনেরাল টিভির সমস্ত অনুষ্ঠান রঙে সম্প্রচার করা হয়। ২০১১ সালে চ্যানেলটির অ্যানালগ টেলিভিশন সম্প্রচার বন্ধ করা হয়, এবং বর্তমানে সমস্ত অনুষ্ঠান ডিজিটাল টেলিভিশনে প্রচারিত হচ্ছে।
মিকায়েল সিলভেস্ত্র্‌
১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।
সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন। সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।
নুসরাত জাহান
নুসরাত জাহান (জন্ম: ৮ জানুয়ারি, ১৯৯০) বাংলা চলচ্চিত্র অভিনেত্রী।   বর্তমান তিনি সর্বভারতীয় তৃণমূল কংগ্রেস র বসিরহাট লোকসভা কেন্দ্রের বসিরহাট থেকে জয়ী একজন সংসদ সদস্য।    তার প্রথম অভিনীত চলচ্চিত্র রাজ চক্রবর্তীর পরিচালনায় শত্রু। এই চলচ্চিত্রে তিনি জিতের বিপরীতে অভিনয় করেন। এই ছবিটি এসকে মুভিজের ব্যানারে মুক্তি পায়। এরপর তিনি খোকা 8২০, খিলাড়ি চলচ্চিত্রে অভিনয় করেছেন। প্রতিটি ছবিই এসকে মুভিজের ব্যানারে মুক্তি পায়। এরমধ্যে রাজিব বিশ্বাস পরিচালিত অভিনেতা দেবের বিপরীতে অভিনীত খোকা ৪২০ চলচ্চিত্রটি অত্যন্ত জনপ্রিয় হয়। এই ছবিতে আরো ছিলেন শুভশ্রী গাঙ্গুলী।
তিনি অভিনেতা যশ দাশগুপ্তের' সাথে বিবাহবন্ধনে আবদ্ধ হয়েছেন।
শৈশব এবং শিক্ষা
নুসরাত জাহান জৈন ৮ই জানুয়ারি, ১৯৯০ সালে জন্মগ্রহণ করেন। তার মা-ও একজন অভিনেত্রী ছিলেন। বর্তমানে তিনি দক্ষিণ কলকাতায় তার পরিবারসহ বাস করছেন। তিনি 'কুইন অব দ্য মিশন স্কুল'-এ স্কুলজীবন সমাপ্ত করেন এবং 'ভবানীপুর কলেজ, কলকাতা' হতে বি কম ডিগ্রি লাভ করেন।
অভিনয় জীবন
২০১০ সালে ফেয়ার ওয়ান মিস কলকাতা নামক একটি সৌন্দর্য প্রতিযোগীতায় বিজয়ী হন। তার সৌন্দর্যের কারণে তিনি মডেলিং-এ সুযোগ পান। এরপর তিনি জিতে্‌র বিপরীতে এবং রাজ চক্রবর্তীর পরিচালনায় শত্রু চলচ্চিত্রে অভিনয় করে পশ্চিম বাংলায় সুপরিচিত হন। এর প্রায় দুই বছর পর মুক্তি পায় দেবের বিপরীতে এবং রাজিব বিশ্বাস পরিচালিত তার দ্বিতীয় ছবিঃ খোকা ৪২০। এই চলচ্চিত্রটি অত্যধিক জনপ্রিয়তা তাকে সাফল্যের অন্যতম শিখরে নিয়ে যায়। এরপর মুক্তি পায় অঙ্কুশ হাজরার বিপরীতে খিলাড়ি ছবিটি। তিনটি ছবিতেই এসকে মুভিজ প্রযোজনা করে। নুসরাত জাহান একের পর এক ব্লকবাস্টার দর্শকদের উপহার দিয়ে গেছেন।
জো ভোস
জো ভোস (মিনিয়াপলিস, মিনেসোটা, ৪ জানুয়ারী, ১৯৯০) একজন অবসরপ্রাপ্ত পর্নোগ্রাফিক অভিনেত্রী এবং মার্কিন মডেল।
জীবনী
জন্ম নাম মেলিসা কিমব্রো, ১৯৯০ সালের জানুয়ারিতে মিনিয়াপোলিস, মিনেসোটাতে ফরাসি এবং ইতালীয় বংশোদ্ভূত এক পরিবারে জন্মগ্রহণ করেন। প্রাপ্তবয়স্ক চলচ্চিত্র শিল্পে প্রবেশের আগে, তিনি রন্ধনসম্পর্কীয় স্কুলে ভর্তি হয়েছিলেন এবং মডেল হিসাবে কাজ করেছিলেন। উপরন্তু, তিনি ২০০৩ সালে টেলিভিশন শো আমেরিকা'স নেক্সট টপ মডেলের জন্য অডিশন দিয়েছিলেন।
২০১৮ ফিফা বিশ্বকাপ গ্রুপ সি
২০১৮ ফিফা বিশ্বকাপ এর গ্রুপ সি পর্বের খেলা ২০১৮ সালের ১৬ থেকে ২৬ জুন অনুষ্ঠিত হবে। এই গ্রুপে অংশগ্রহণ করছে ফ্রান্স, অস্ট্রেলিয়া, পেরু এবং ডেনমার্ক। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
অবস্থান
১৬ দলের পর্বে:
খেলাসমূহ
খেলার সময়সূচী স্থানীয় সময় অনুযায়ী দেয়া হয়েছে।
ফ্রান্স বনাম অস্ট্রেলিয়া
দুই দলের পূর্বে মোট ৪ ম্যাচে দেখা হয়েছে, সর্বশেষ ২০১৩ সালের বন্ধুত্বপূর্ণ ম্যাচে, সেই ম্যাচে ফ্রান্স ৬-০ ব্যবধানে বিজয়ী হয়।
পেরু বনাম ডেনমার্ক
দুই দলের পূর্বে কোনদিন দেখা হয়নি।
শৃঙ্খলা
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।
একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
ভারতের আগ্নেয়গিরির তালিকা
এই তালিকাটি ভারতের সক্রিয়, সুপ্ত এবং নিষ্ক্রিয় আগ্নেয়গিরির তালিকা:
কালীগঞ্জ উপজেলা, গাজীপুর
অবস্থান ও আয়তন
রাজধানী শহর সংলগ্ন টংগী শিল্প অঞ্চলের পূর্বে ২০ কি.মি. দূরে ঐতিহ্যবাহী মসলিন কটন মিল ও তাঁত সমৃদ্ধ(বর্তমানে হামীম ইন্ডাস্ট্রিয়াল পার্ক) ছায়া-ঢাকা জনপদ কালীগঞ্জ উপজেলা। কালীগঞ্জ উপজেলার অবস্থান ২৩°৫২৩' হতে ২৪°২' উত্তর অক্ষাংশ এবং ৯০°২৮' হতে ৯০°৩৯' পূর্ব দ্রাঘিমাংশ। গাজীপুর জেলার মোট ভূমির শতকরা ১০.৫৩ ভাগ নিয়ে সর্ব ক্ষুদ্র উপজেলা কালীগঞ্জ। ২১৭.৩৪ বর্গ কি.মি. আয়তন বিশিষ্ট এ উপজেলার উত্তরে শ্রীপুর উপজেলা ও কাপাসিয়া উপজেলা, দক্ষিণে নারায়ণগঞ্জ জেলার রূপগঞ্জ উপজেলা, পূর্বে নরসিংদী জেলার পলাশ উপজেলা ও ঢাকার উত্তরখান থানা, পশ্চিমে গাজীপুর সদর উপজেলা। পূর্ব-দক্ষিণে শীতলক্ষ্যা নদী আর পশ্চিমে বালু নদীর অবস্থান উপজেলার মনোরম আবহাওয়া ও জমির উর্বরতা বৃদ্ধিতে সহায়ক ভূমিকা পালন করে আসছে।
প্রশাসনিক এলাকা
এ উপজেলায় ১ টি পৌরসভা ও ৮ টি ইউনিয়ন রয়েছে।
জনসংখ্যার উপাত্ত
এ উপজেলার মোট জনসংখ্যা: ২,৩৯,৬৬০ জন, পুরুষ- ১,২২,৮৪০ জন, মহিলা- ১,১৬,৮২০ জন। মোট জনসংখ্যার মধ্যে মুসলিম -১,৯৫,৭৬৪, হিন্দু- ২৭,৯৭০ জন, খ্রিষ্টান- ১৫,৬৯১ জন, অন্যান্য- ১৩২ জন। উপজেলার মোট খানার সংখ্যা- ৪৭,৮৪১ জন্ম হারঃ ২.১৩% মোট ভোটার সংখ্যাঃ ১,৫৫,০৭০ জন, পুরুষ- ৭৮,৯৪১, মহিলা- ৭৬,১২৯ জন।
রাজকুমার মৌলে আবদুল্লাহ স্টেডিয়াম
রাজকুমার মৌলে আবদুল্লাহ স্টেডিয়াম (المجمع الرياضي الأمير مولاي عبد الله) মরক্কোর রাবাতে একটি বহুমুখী স্টেডিয়াম । এটি মরক্কোর রাজকুমার মৌলে আবদুল্লাহ নামে নামকরণ করা হয়েছে।
ইতিহাস
এটি ১৯৮৩ সালে নির্মিত হয়েছিল এবং এটি আসফার এর হোম গ্রাউন্ড। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি অ্যাথলেটিক্সও মঞ্চস্থ করতে পারে। স্টেডিয়ামটি ৪৫,৮০০ জন লোকের দখলে রয়েছে।
২০০৮ সাল থেকে এটি মিটিং ইন্টারন্যাশনাল মোহাম্মদ পঞ্চম রাবাতের অ্যাথলেটিক্সের এর আয়োজন করেছে। এটি ২০১৫ আফ্রিকা কাপ অফ নেশনস এর জন্য একটি নিশ্চিত ভেন্যু ছিল যতক্ষণ না মরক্কো তার হোস্টিং অধিকার কেড়ে নেয়। মরক্কো ইবোলা মহামারীর ভয়ে আফ্রিকা কাপ অফ নেশনস স্থগিত করার জন্য বলেছিল যা সেই সময়ে বেশ কয়েকটি আফ্রিকান দেশকে প্রভাবিত করেছিল। দেশটি তখন আন্তর্জাতিক প্রতিযোগিতার আয়োজক হিসাবে বাদ পড়েছিল।
প্রিন্স মৌলে আবদেল্লাহ স্টেডিয়ামটি ২০১৪ ফিফা ক্লাব বিশ্বকাপেরও একটি ভেন্যু ছিল। ২০২৬ ফিফা বিশ্বকাপ আয়োজনের ব্যর্থ বিডের জন্য স্থানটিকে হোস্ট স্টেডিয়ামগুলির মধ্যে একটি হওয়ার পরিকল্পনা করা হয়েছিল। মরক্কো বিশ্বকাপে পুরস্কৃত হলে কোয়ার্টার-ফাইনাল ম্যাচ আয়োজনের উদ্দেশ্য ছিল।
এটি এখন ২০৩০ ফিফা বিশ্বকাপ আয়োজনের একটি সম্ভাব্য স্থান হিসাবে পরিকল্পনা করা হয়েছে কারণ মরক্কো পর্তুগাল এবং স্পেনের সাথে তার সহ-বিডিংয়ের প্রস্তুতি নিচ্ছে৷ যদি এটি ঘটে তবে এটি একাধিক মহাদেশের প্রথম ক্রস-কনফেডারেশন বিড হবে। মালাবো, গিনি আফ্রিকান গেমস আয়োজনের অধিকার প্রত্যাহার করার পরে এটি ২০১৯ আফ্রিকান গেমসের উদ্বোধনী এবং সমাপনী অনুষ্ঠানের স্থান হিসাবেও ব্যবহৃত হবে।
আন্তর্জাতিক ইভেন্ট
স্টেডিয়ামে নিম্নলিখিত আন্তর্জাতিক ইভেন্টগুলি আয়োজন করেছে:
শ্রীমঙ্গল পৌরসভা
শ্রীমঙ্গল পৌরসভা বাংলাদেশের মৌলভীবাজার জেলা এবং সিলেট বিভাগ এর শ্রীমঙ্গল উপজেলার একটি পৌরসভা। এই পৌরসভায় ৪১৬৪ টি পরিবার বাস করে।
ইতিহাস
১৯৩৫ সালের ১ অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে শ্রীমঙ্গল পৌরসভার আত্নপ্রকাশ ঘটে। ২.৫৮ বর্গ কিলোমিটার এলাকা নিয়ে মৌলভীবাজার জেলার রূপসপুর ও সুইনগড় মৌজার সমন্বয়ে শ্রীমঙ্গল পৌরসভা গঠিত হয়। স্বাধীনতা লাভ করার পর পৌরসভা শ্রেনী বিন্যাস করনে শ্রীমঙ্গল পৌরসভা ‘গ’ শ্রেনীর পৌরসভায় রূপান্তর হয়। পরবর্তীকালে ১ লা জুলাই ১৯৯৪ তে ‘খ’ শ্রেনীতে ও ৪ঠা ফেব্রুয়ারি ২০০২ এ ‘ক’ শ্রেনীতে উন্নীত হয়। শ্রীমঙ্গল পৌরসভা এলাকার উত্তরে রয়েছে শ্রীমঙ্গল ইউনিয়ন, দক্ষিণে আশিদ্রোন ইউনিয়ন, পূর্বে কালীঘাট ইউনিয়ন। শ্রীমঙ্গল পৌর এলাকায় কোন নদী নেই তবে শ্রীমঙ্গল পৌর এলাকা চা বাগান দ্বারা আচ্ছাদিত।  শ্রীমঙ্গল পৌর এলাকার ২ ও ৬ নং ওয়ার্ডের মধ্যদিয়ে ঢাকা - সিলেট রেল লাইনএবং ৭ নং এবং ৮ নং ওয়ার্ডের মধ্যদিয়ে ঢাকা - সিলেট মহাসড়ক অতিক্রম করেছে । বাংলাদেশের চা শিল্পের জন্য শ্রীমঙ্গল বিখ্যাত। এ অঞ্চলে প্রাকৃতিক দুর্যোগ(বন্যা, খরা) সচরাচর পরিলক্ষিত হয় না তবে পাহাড় দ্বারা ঘেরার কারণে অতিবৃষ্টি, প্রচন্ডশীতও পরিলক্ষিত হয়।
শ্রীমঙ্গল পৌর এলাকায় মোট ৯ টি ওয়ার্ড এ ৮০০০ পরিবারের ৪৫০০০০ জনগণের জন্য শ্রীমঙ্গল পৌরসভা থেকে দৈনিক ১৩ লক্ষ ১৯ হাজার ৪৬২ লিটার পানি সরবরাহ করা হয় (২০০৮ এর তথ্যানুযায়ী)।
জনসংখ্যার উপাত্ত
বাংলাদেশের ২০০১ আদমশুমারি অনুযায়ী শ্রীমঙ্গল পৌরসভার জনসংখ্যা ১৯৪১৮ জন। এর মধ্যে মহিলা ১০৬২৩ জন, এবং পুরুষ ৮৭৯৫জন।
শ্রীমঙ্গল পৌরসভার সাক্ষরতার হার ৬৬.১৬%।
প্রশাসনিক অবকাঠামো
শ্রীমঙ্গল পৌরসভার আয়তন ১৬.২ বর্গ কিলোমিটার। ৯ টি ওয়ার্ড এবং ২০ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
আলবার্ট পাওয়েল
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আলবার্ট পাওয়েল।
প্রথম-শ্রেণীর ক্রিকেট
১৮৯২-৯৩ মৌসুম থেকে ১৯০৪-০৫ মৌসুম পর্যন্ত আলবার্ট পাওয়েলের প্রথম-শ্রেণীর খেলোয়াড়ী জীবন চলমান ছিল। চমৎকার অল-রাউন্ডার হিসেবে যথেষ্ট সুনাম কুড়িয়েছেন। ফিল্ডিংয়ের ক্ষেত্রেও বিশ্বস্ততার পরিচয় দিতেন। ১৮৯২-৯৩ মৌসুম থেকে ১৯০৪-০৫ মৌসুম পর্যন্ত গ্রিকুয়াল্যান্ড ওয়েস্টের পক্ষে খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলবার্ট পাওয়েল। ১ এপ্রিল, ১৮৯৯ তারিখে কেপটাউনে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণ করেননি।
১৮৯৮-৯৯ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকায় পদার্পণ করে। কেপটাউনে সিরিজের দ্বিতীয় টেস্টে খেলার জন্যে মনোনীত হন। স্বাগতিক দল ৮৫ রানে এগিয়ে থাকলেও পরবর্তীতে ইংল্যান্ড দল ২১০ রানের ব্যবধানে জয় তুলে নেয়। আলবার্ট পাওয়েল প্রথম ইনিংসে ৫ ও দ্বিতীয় ইনিংসে দলের পক্ষে সর্বোচ্চ ১১ রান করেন। ১০ রান খরচ করে এক উইকেট ও দুইটি ক্যাচ তালুবন্দী করেছেন।
ব্যক্তিগত জীবন
ক্রিকেট খেলার পাশাপাশি রাগবি ইউনিয়ন খেলায়ও সিদ্ধহস্তের পরিচয় দিয়েছেন। ১৮৯৬ সালে দক্ষিণ আফ্রিকা জাতীয় রাগবি ইউনিয়ন দলের সদস্যরূপে সফররত ব্রিটিশ আইলস দলের বিপক্ষে তৃতীয় টেস্টে মধ্যমাঠে খেলেন। এ খেলাটিই আন্তর্জাতিক রাগবি খেলায় তার একমাত্র অংশগ্রহণ ছিল।
১১ সেপ্টেম্বর, ১৯৪৮ তারিখে ৭৫ বছর বয়সে কেপটাউনে আলবার্ট পাওয়েলের দেহাবসান ঘটে। ১৯৪৮ সালে দেহাবসান ঘটলেও তার নাম তালিকাভুক্ত হয়নি ও ঐ সময়ে উইজডেনে তার শোকসংবাদ প্রকাশিত হয়নি।
আয়শা তৈমুর
আয়শা ই' ইসমাত তৈমুর (عائشة عصمت تيمور‎ অথবা আয়শা আল-তৈমুরিয়াহ عائشة التيمورية‎ ; ১৮৪০-১৯০২) উসমানীয় যুগে একজন মিশরীয় সমাজকর্মী, কবি,ঔপন্যাসিক এবং নারীবাদী ছিলেন। তিনি ১৯ শতকের প্রারম্ভে নারীর অধিকারের ক্ষেত্রে সক্রিয় ছিলেন। তার রচনাগুলি এমন এক সময়ে প্রকাশিত হয় যখন মিশরের নারীরা বুঝতে পারছিল যে তারা ইসলামের দেয়া কিছু অধিকার থেকে বঞ্চিত হচ্ছে। তৈমুর প্রথম আরব নারীদের মধ্যে একজন ছিলেন যিনি জীবিত থাকাকালীন তাঁর কবিতা এবং অন্যান্য লেখা স্বীকৃত হয়েছিল এবং আধুনিক সময়ে প্রকাশিত হয়েছিল।
জীবনের প্রারম্ভ
যদিও তৈমুর মিশরীয় তুরকো-কুর্দি রাজপরিবারে জন্মগ্রহণ করেছিলেন তিনি মূলত ছিলেন ইরাকি কুর্দিস্তানের। তিনি অধিকার বঞ্চিতদের জন্য কায়মনোবাক্যে কাজ করেছিলেন।মিশরে নারীদের অধিকারের প্রতি তার  কাজের জন্যই তিনি তার ক্ষেত্র এবং সংস্কৃতিতে একজন পথিকৃৎ হিসেবে স্বীকৃত।
তৈমুর ছিলেন রাজকীয় তুর্কি দলের সদস্য ইসমাইল তৈমুরের মেয়ে। তৈমুরের মা ছিলেন সার্কাসিয়ান এবং একজন মুক্ত দাস। তৈমুরকে তার পিতা  শিক্ষাদান করেছিলেন। এবং যখন তিনি মারা যান তৈমুর তার ভাই আহমেদ পাশা তৈমুরের কাছে শিক্ষা গ্রহণ করেন। ১৪ বছর বয়সে, তৈমুর বিয়ে করে ইস্তাম্বুলে চলে যান।
শিক্ষা
তৈমুরের মায়ের সূচিকর্ম শেখানোর চেষ্টার বিরুদ্ধে, তৈমুরের বাবা তাকে কুরআন, ইসলামী আইনশাস্ত্র, আরবি, তুর্কি এবং ফারসি ভাষায় শিক্ষিত করেছিলেন। তার বাবা তাকে রচনাও শিখিয়েছিলেন, যেখানে তিনি তার শেখা তিনটি ভাষার কবিতা দিয়ে তার সাহিত্য জীবন শুরু করেছিলেন। তৈমুর শিক্ষার জন্য নিবেদিত ছিলেন কিন্তু মিশরের সেই সময়কালে লিঙ্গের কারণে তিনি কেবল তার বাড়িতে পড়াশোনার মধ্যেই সীমাবদ্ধ ছিলেন। মাত্র ১৩ বছর বয়সে তৈমুর কবিতায় তার ক্রোধ প্রকাশ করেছিলেন। ১৪ বছর বয়সে  মাহমুদ বে-আল -ইসলামবুলিকে বিয়ে করার সময় পড়াশোনা এবং লেখালেখি ছেড়ে দেন। তার মেয়ে, বাবা এবং স্বামীর মৃত্যুর পর, তিনি মিশরে ফিরে আসেন। সেখানে তিনি কাব্যিক রচনা বিষয়ে মহিলা টিউটরদের কাছে অধ্যয়ন করেন।
পরিবার
তৈমুরের বাবা সবসময় চেয়েছিলেন তার মেয়েকে পর্যাপ্ত শিক্ষাদান করতে। তিনি ১৪ বছর বয়সে ১৮৫৪ সালে মাহমুদ বে-আল- ইস্তাম্বুলিকে বিয়ে করেন এবং স্বামীর সাথে ইস্তাম্বুলে চলে যান। ১৮৭৩ সালে, তৈমুরের মেয়ে তাওহিদা অজ্ঞাত অসুস্থতায় মারা যায়। তার বাবা ১৮৮২ সালে মারা যান। তার পরে ১৮৮৫ সালে তার স্বামীর মৃত্যু তাকে মিশরে ফিরে যেতে প্রণোদিত করে যেখানে তিনি তার লেখা আবার শুরু করেন। তার কন্যাশোকের কবিতাগুলি আধুনিক যুগে সেই ধারার সেরা হিসাবে বিবেচিত হয়।
রজনী বসুমাতারী
রাজনী বসুমতারী একজন ভারতীয় চলচ্চিত্র নির্মাতা এবং অভিনেত্রী। তিনি ২০১৪ সালের হিন্দি চলচ্চিত্র মেরিকমে মেরি কমের মা চরিত্রে তার সেরা অবদানের জন্য পরিচিত।  তার লেখা এবং নির্মাণ করা অনুরাগ চলচ্চিত্র অত্যন্ত প্রশংসিত হয়েছে। তার পরিচালনা সংক্রান্ত আত্মপ্রকাশ রাগ ২০১৪ সালে ভারতের সব প্রধান শহরে মুক্তি পায়।
জীবনী
বসুমতারী একটি বোরো পরিবারে জন্মগ্রহণ করেছিলেন এবং তিনি উত্তর-পূর্ব ভারতের আসামের রাঙ্গাপাড়া শহরের বাসিন্দা।  রাষ্ট্রীয় বিদ্রোহ এবং বিচ্ছিন্নতাবাদী গোষ্ঠীর উত্থানের সময় এবং কীভাবে তারা তার পরিবার, শৈশব এবং পরবর্তীকালে চলচ্চিত্রজীবনে প্রভাব ফেলেছিল, সে সময় রাজনৈতিকভাবে সহিংস সময়ে বেড়ে ওঠার অভিজ্ঞতা তিনি বর্ণনা করেছেন। পরে তিনি জুলউই - দ্য সিড  চলচ্চিত্রটি পরিচালনা করেন। এই চলচ্চিত্র করার সময় তিনি তার অভিজ্ঞতা থেকে তিনি কিছুটা অনুপ্রাণিত হয়েছিলেন।
বসুমতারী গুহাহাটি বিশ্ববিদ্যালয়ের হ্যান্ডিক গার্লস কলেজ থেকে অসমীয়া সাহিত্যে স্নাতক ডিগ্রি অর্জন করেন।
কর্মজীবন
২০০০ এর দশক থেকে তিনি অ্যাক্সিস ব্যাংক সহ টিভিতে বিজ্ঞাপন প্রচারের একজন কর্মী ছিলেন এবং তিনি মেরি কম এবং দ্য শকিন্সের মতো বলিউডের চলচ্চিত্রগুলিতে পাশাপাশি শটলকক বয়েজ এবং তৃতীয় ধূমপান ব্যারেলগুলির মতো স্বতন্ত্র ছবিতে অভিনয় করেছেন।   তিনি সিস্টেমেটিক ভোটারদের শিক্ষা ও নির্বাচনী অংশগ্রহণ (এসভিইইপি) এর ব্র্যান্ড অ্যাম্বাসেডর হিসাবে কাজ করেন।
২০১৪ সালে, তিনি যখন ভারতীয় বক্সার মেরি কমের মা'রের জীবনী নিয়ে মেরি কম-তে অভিনয় করেছিলেন তখন তার একটি সমস্যা হয়েছিল। প্রধান চরিত্রে প্রিয়াঙ্কা চোপড়া অভিনীত চলচ্চিত্রটি সমালোচনা ও বাণিজ্যিক প্রশংসা পেয়েছে। একই বছরে তিনি অসমীয়া ফিচার ফিল্ম রাগ প্রকাশ করেছিলেন যা তার পরিচালনায় তিনি প্রথম অভিনয় করেছিলেন। এটি অসম স্টেট ফিল্ম দ্বারা  বসুমতারী ব্যানার মান্না ফিল্মসের সহযোগিতায় নির্মিত হয়েছিল এবং পুরো আসামে এবং দিল্লিতে বেঙ্গালুরু, চেন্নাই, হায়দরাবাদ, কলকাতা এবং মুম্বাইয়ের মতো নির্বাচিত শহরে মুক্তি পেয়েছিল।
২০১৯ সালে, তিনি তার দ্বিতীয় ফিচার ফিল্ম হলো জলুই - দ্য সিড। যার সহ-প্রযোজনা শিল্পী এবং মানবপ্রেমিক জানি চলচ্চিত্র থেকে বিশ্বনাথ ছিল  ১৯৮০ সালের শেষদিকে এবং ২০২০ এর গোড়ার দিকে বেঙ্গালুরু, চেন্নাই, গুয়াহাটি, কলকাতা এবং পুনে সহ ভারতের বিভিন্ন আন্তর্জাতিক চলচ্চিত্র উত্সবে তার চলচ্চিত্র প্রদর্শিত হয়েছিল।চলচ্চিত্রটি ছিল একটি স্বতন্ত্র বোডোর ভাষাগুলি  নামের চলচ্চিত্র গুসাহাটি পরিচালনার জন্য তিনি বিশেষ জুরি পুরস্কার পেয়েছিলেন এবং ছবিটির জন্য বেঙ্গালুরুতে একটি বিশেষ জুরি উল্লেখিত করা হয়েছিল। তিনি চতুর্থ সাইলাধর বারুয়া স্মৃতি চলচ্চিত্র পুরষ্কারে সেরা স্ক্রিন রাইটা পুরষ্কারও পেয়েছিলেন। জওয়ালউই এখনও আসামের বাইরের পর্দায় প্রকাশিত হয়নি।
সত্যুমিত রায়, ডেভিড লীন এবং বিশাল ভরদ্বাজকে তাঁর প্রিয় চলচ্চিত্র পরিচালক হিসাবে উল্লেখ করেছেন বসুমাত্রি।
টাউন হল, কলকাতা
কলকাতা টাউন হল ১৮১৩ সালে স্থপতি ও বাস্তুশিল্পী মেজর - জেনেরাল জন গারস্টিন (১৭৫৬ - ১৮২০) দ্বারা নির্মিত রোমান ডোরিক স্থাপত্যের একটি ভবন, যা লটারি থেকে তোলা ৭০০,০০০ টাকায় বানানো হয়েছিল ইউরোপীয়দের সামাজিক জমায়েতের জন্য।
মিশমি জনগোষ্ঠী
মিশমি জনগোষ্ঠীর লোকরা লোহিত, উজনি দিবাং উপত্যকা এবং নিম্ন দিবাং উপত্যকাত বাস করেন। এই জনগোষ্ঠীর তিনটি ভাগ হল: ইদু (Idu) অথবা চুলিকতা (Chulikata), ডিগারু (Digaru) অথবা তারোন (Taroan) এবং মিজু (Miju) অথবা কমন (Kaman)। ইদু মিশমির একটি ভাগক বেবেজীয়া মিশমি বলাও হয়। মিশমি জনগোষ্ঠীর মহিলারা নিপুণ শিপিনী। তাঁরা সাধারণত কৃষিজীবী যদিও ব্যবসা-বাণিজ্যের সাথেও জড়িত। পূর্বের থেকে মিশমি জনগোষ্ঠীর আসামের সাথে সু-সম্পর্ক আছে। ব্যবসা করা সামগ্রীসমূহের মধ্যে ছিল: deer –musk, বনরীয়া ঔষধীয় গাছ, জন্তুর ছাল, মিশমি-তিতা (Mishimi – tita) ইত্যাদি।
হিলিয়াম
হিলিয়াম (Helium, গ্রিক ἥλιος হ্যালিওস্‌ "সূর্য" থেকে) পর্যায় সারণির ২য় মৌল। এর প্রতীক He। এটি পর্যায় সারণি ১ম পর্যায়ের শূন্য গ্রুপ-২ এ অবস্থিত। ভরের দিক দিয়ে এটি দ্বিতীয় হালকা মৌলিক পদার্থ। একমাত্র হাইড্রোজেন এর চেয়ে হালকা। হিলিয়াম একটি বর্ণহীন, গন্ধহীন এবং স্বাদহীন নিষ্ক্রিয় গ্যাস। এই মৌলিক পদার্থের পারমাণবিক সংখ্যা ২।
আবিষ্কার
১৮৬৮ খ্রিষ্টাব্দে ফরাসি জ্যোতির্বিজ্ঞানী পিয়ের জনসেন ভারতের গুন্ট‌ুরে একটি সূর্যগ্রহণের সময় সূর্যের জ্যোতির্বলয়ের বর্ণালীতে হিলিয়াম আবিষ্কার করেন। এর কিছুদিন পরেই এটি একটি মৌল হিসেবে চিহ্নিত হয়। ব্রিটিশ রসায়নবিদ স্যার এডওয়ার্ড ফ্র্যাংকল্যাণ্ড এবং স্যার জোসেফ নরম্যান লকইয়ার এটির নাম দেন হিলিয়াম। ব্রিটিশ রসায়নবিদ স্যার উইলিয়াম র‌্যামজে প্রথম পৃথিবীতে প্রাপ্ত পদার্থ থেকে এটি নিষ্কাশন করেন। তিনি ক্লিভাইট নামে একটি ইউরেনিয়াম খনিজে হিলিয়াম শনাক্ত করেন। ১৯০৭ খ্রিষ্টাব্দে ব্রিটিশ রসায়নবিদ স্যার আর্নেস্ট রাদারফোর্ড দেখান যে আলফা কণা হল হিলিয়ামের নিউক্লিয়াস।
বৈশিষ্ট্য
সব গ্যাসের মধ্যে হিলিয়াম গ্যাসকে তরল করা সবচেয়ে কঠিন। স্বাভাবিক বায়ুচাপে একে কঠিনীভূত করা অসম্ভব। এই বৈশিষ্ট্যের কারণে তরল হিলিয়াম হিমায়ক হিসেবে এবং পরীক্ষণে পরম শূন্যের কাছকাছি তাপমাত্রা উৎপাদনে ও পরিমাপে ব্যবহার করা হয়। তরল হিলিয়ামের উপরের বাষ্প দ্রুত সরিয়ে নিয়ে একে স্বাভাবিক বায়ুচাপে প্রায় পরম শূন্যের কাছাকাছি তাপমাত্রায় শীতল করা সম্ভব। পরম শূন্যের সামান্য উপরের তাপমাত্রায় হিলিয়াম ২ বা অতিতরল হিলিয়ামে পরিণত হয়। এই অতিতরল হিলিয়ামের অদ্বিতীয় বৈশিষ্ট্য বিদ্যমান; এর কোন হিমাংক নেই, এবং এর সান্দ্রতা শূন্য। এটি খুব সহজেই অত্যন্ত সূক্ষ্ম ছিদ্র ও ফাটলের মধ্য দিয়ে প্রবাহিত হয়ে যেতে পারে। হিলিয়াম-৩ নামের ৩ ভরবিশিষ্ট আইসোটোপটির স্ফ‌ুটনাংক সাধারণ হিলিয়ামের চেয়েও নিচে অবস্থিত এবং তরল অবস্থায় অত্যন্ত ভিন্ন রকম আচরণ করে।
হাইড্রোজেনের পরেই হিলিয়াম মহাবিশ্বের সবচেয়ে সহজলভ্য মৌল। কিন্তু পৃথিবীতে এর পরিমাণ অত্যন্ত কম। ভূগর্ভস্থে প্রাকৃতিক গ্যাসের সাথে মিশ্র অবস্থায় একে পাওয়া যায়। অত্যন্ত হালকা বলে নিঃসরণের পর এটি বায়ুমণ্ডল ত্যাগ করে তাই এই গ্যাসটিকে আর ধরে রাখা যায় না। সমুদ্র সমতলে হিলিয়াম প্রতি দশ লক্ষ ভাগে ৫.৪ ভাগ পাওয়া যায়। উচ্চ উচ্চতায় এই পরিমাণ খানিকটা বাড়ে। বায়ুমণ্ডলের প্রতি দশ লক্ষভাগে একটি হিলিয়াম-৩ মৌল কণা থাকে। অনুমান করা হয় যে এটি ৩ ভরবিশিষ্ট ট্রিটিয়ামের তেজস্ক্রিয় ক্ষয় থেকে তৈরি । হিলিয়ামের সাধারণ আইসোটোপ, হিলিয়াম-৪ সম্ভবত শিলাসমূহের তেজস্ক্রিয় আলফা কণা নিঃসরণের থেকে উদ্ভ‌ূত। প্রাকৃতিক গ্যাস হিলিয়ামের প্রধান বাণিজ্যিক উৎস। এতে প্রায় ০.৪ শতাংশ হারে হিলিয়াম থাকে।
ব্যবহার
হিলিয়াম অদাহ্য বলে বেলুনে হাইড্রোজেন গ্যাসের বদলে এটি ব্যবহার করা হয়। এর উত্তোলন ক্ষমতা হাইড্রোজেনের ৯২ শতাংশ, তবে এটি হাইড্রোজেন অপেক্ষা দ্বিগুণ ভারী।